
PREFAŢĂ 

Constantin Papanace, primul editor 1 al corespondenţei 
întreţinute de Ion I. Moţa cu Serviciul Mondial din Erfurt, 
susţinea pe drept că valoarea documentară a acestui epistolar 
este considerabilă. Dacă Papanace, într’un Cuvânt Intro¬ 
ductiv, folosea prilejul ca să "insiste puţin asupra a trei 
probleme” privitoare la doctrina şi la istoria Mişcării 
Legionare, din partea noastră ne vom opri puţin asupra 
câtorva alte elemente interesante care se ivesc din docu¬ 
mentaţia de faţă. 

"Serviciul Mondial”, Welt-Dienst 2 , era numele organis¬ 
mului înfiinţat în 1933 de Ulrich Fleischhauer, un colonel 
pensionar, discipol al lui Theodor Fritsch şi prieten al lui 
Dietrich Eckart, care în 1919 înfiinţase la Erfurt editura U. 


1 Constantin Papanace a publicat în 1954 o broşură policopiată, ca Nr. 10 
din "Biblioteca verde" editată de el. Pe coperta (impriată) se pot citi 
datele următoare: Ion I. Moţa, Corespondenţa cu *Serviciul Mondial" 
(1934-1936), cu introducere de Constantin Papanace, Editura 
"Armatolii", Cetatea Eternă 1954. Textul broşurii a fost tradus integral 
în limba italiană: Ion Motza, Corrispondenza col Welt-Dienst (1934- 
1936), traducere şi prefaţă de Claudio Mutti, Edizioni all’insegna del 
Veltro, Parma 1996. 

2 Asupra Welt-Dienst-ului, a se vedea: W. Bondy, Racketeers of Hatred. 
Julius Streicher and the Jew-baiters * International , London 1946, 
pp. 66-105; Z.A.B. Zeman, Nazi Propaganda , London 1964, pp. 72-73; 
O.J. Rogge, The Official German Report , New York 1961, pp. 76-78. 

Bodung. In 1933 Fleischhauer stabilise legături în mai multe 
ţări (Olanda, Belgia, Luxemburg, Elveţia, Austria, Ungaria) 
în vederea creerii unui "Birou de asistenţă tehnică” specia¬ 
lizat în culegerea de ştiri despre activităţile iudaismului, în 
contrainformaţie şi propagandă. Welt-Dienst-u\ a putut să 
beneficieze de finanţare din partea Ministerului de 
Propagandă şi, începând din 1937, din partea Biroului de 
politică externă dirijat de Rosenberg. După declaraţiile 
conţinute într’un text programatic, ” Serviciul Mondial luptă 
pentru concordia între popoare şi menţinerea păcii între 
naţiunile civlizate; de fapt, numai pacea este garanţia 
adevăratei civilizaţii şi a adevăratei omenii, este garanţia unei 
desvoltări superioare a genului omenesc, este isvor de 
bunăstare pentru toate popoarele. Unţi în această luptă, nişte 
patrioţi din toată lumea, gata de orice jertfă, s’au organizat ca 
să permită Serviciului Mondial să-şi îndeplinească acţiunea 
culturală, şi asta într’o totală independenţă faţă de orice 
guvern”. In plus, Centrul de la Erfurt publica un buletin 
bilunar, şi acesta cu titlul de Welt-Dienst , care îşi propunea 
să-i "lămurească pe Creştinii prost informaţi, independent 
de statul sau ţara căreia aparţin”. Acest periodic, la fel ca 
broşurile scoase ca suplimente, era publicat în mai multe 
limbi: de la ”trei limbi” pomenite în epistolarul de faţă s’a 
ajuns la cele optsprezece din perioada de răsboi. In sfârşit, 
Welt-Dient organiza întruniri rezervate, la care interveneau 
reprezentanţi ai mai multor ţări: la conferinţa din Erfurt 
din 1937 au partecipat delegaţi din douăzeci şi două de ţări. 

Printre personalităţile care au avut legături cu Welt-Dienst 
şi pe care le găsim menţionate în epistolarul de faţă, se află şi 
Monsignorul Umberto Benigni (1862-1934) * * 3 . Viguroasă 

3 Asupra Monsignorului Benigni, a se vedea: F. Antonelli (îngrijitor), 
Romanae Beatificationis et Canomzatioms Servi Dei Pil Papae X , Cittâ 
del Vaticano 1950, pp. 197-205; P. Scoppola, Dizionario biografico degli 

personalitate cu mai multe activităţi” 4 , Benigni fusese, în 
veacul nouăsprezecilea, ”unul dintre primii social-creştini 
italieni de nivel european” 5 . Scriitor fecund, în special autor 
al unei monumentale Storia sociale della Chiesa (7 volume, 
Milano 1907-1933), la începutul veacului al douăzecilea a 
devenit, vorba lui Giovanni Spadolini, "geniul malefic al lui 
Pius X” 6 , a cărui luptă antimodernistă a sprijinit-o, creând 
”un fel de contramasonerie, în scopul de a contrasta infiltra¬ 
rea sectară în Biserică” 7 . "Serviciul Secret” organizat de 
Msgr. Benigni s’a numit Sodalitium Pianum (ca un omagiu 
lui Pius V, sfântul ocrotitor al papei contemporan) şi a vrut 
să fie "adversar nu numai al Revoluţiei iacobine şi al radica¬ 
lismului sectar, dar şi al liberalismului religios şi social la 
fel” 8 , de vreme ce-i arăta pe inamicii de dinafară şi de 
dinăuntru ai Bisericii Catolice: "Cei de dinafară (sectele 
iudaico-masonice şi aliaţii lor direcţi) se află în mâinile 
Puterii Centrale a Sectei, cei de dinăuntru (moderniştii, 
demoliberalii ş.a.m.d.) sunt mijloace conştiente sau 
inconştiente ale acesteia din urmă pentru infiltrarea între 

italtani , Roma 1966. voi. VIII, pp. 506-508; Encyclopaedia Universalis, 

voi. XVIII, 1974; E. Poulat, Integrisme et catholicisme integral. Un 
reseau secret internaţional antimodemiste: La n Sapimere a y Paris 1969; 
£. Poulat, Catholicisme , democraţie et socialisme. Le mouvement 
catholique et Mgr. Benigni de la naissance du socialisme a la victoire du 

fascisme , Tournai 1977; M.T. Pichetto, Alle radia delPodio. Preziosi 
e Benigni antisemiţi , Milano 1983. 

4 J. Robin, Les societes secretes au rendez-vous de PApocalypse, Paris 1985, 
p. 104. 

3 G. Vannoni, Le societd segrete dai Seicento al Novecento, Firenze 1985, 
p. 258. 

6 G. Spadolini (îngrijitor), îl cardinale Gaspam e la questione romana , 
Firenze 1972, p. 27. 

7 G. Vannoni, Massoneria , Facismo e Chiesa cattolica , Bari 1979, p. 171. 

8 întinse pasaje din textul programatic al Sodalitium- ului Pianum se află 
în articolul lui U. Carandino, // Sodalitium Pianum di Mons. Benigni 
(prima parte), w La Tradizione Cattolica" (Torino), a. VII, n. 1 (28), 1996, 
pp. 27-32. 

catolici şi descompunerea lor.” 9 Activitatea Sodalitium- ului 
s’a terminat odată cu "moartea lui Pius X şi cu influenţa 
iezuiţilor în Vatican [...]; dar Prelatul a continuat să lupte ca 
răsleţ, valorificând legăturile internaţionale stabilite în peri¬ 
oada de aur” 10 . Deci, “ca răsleţ”, la trei ani după ce ierarhia 
bisericească decretase desfiinţarea Sodalitium- ului, Msgr. 
Benigni s’a întâlnit cu Ion Moţa la Budapesta. Evident, 
Monsignorul era mult mai puţin mărginit şi mult mai puţin 
fanatic decât mulţi “integralişti”, dacă se în voia să stabilească 
un contact cu fiul unui preot greco-ortodox ... 

In aceeaşi perioadă, întrevăzând “posibilitatea de a se 
folosi de poliţia fascistă ca de o putere laică, ca să nu-şi 
mărginească activitatea antimasonică la domeniul opiniei 
publice” * 11 Monsignorul preda Siguranţei Publice dosare 
special rezervate”. Tot “ca răsleţ”, e foarte probabil, el şi-a 
întreţinut relaţiile cu Centrul de la Erfurt; în mod verosimil, 
acesta din urmă a trebuit să se avantajeze de experienţa adu¬ 
nată de Msgr. Benigni într’o activitate care, oarecum, o anti¬ 
cipase pe aceea desfăşurată de Welt-Dienst. In primii ani ai 
veacului, într’adevăr, Monsignorul înfiinţase Corrispon - 
denza Romana, ce urma să devină La Correspondance de 
Rome; era vorba, după cuvintele cu care se prezintă buleti¬ 
nul însuşi, de “o publicaţie de ştiri şi comentarii, pe jumătate 
ziar şi pe jumătate simplă agenţie de presă. Nu este peri¬ 
odică, dar apare aproape zilnic, în afară de suplimentele 
extraordinare. La Correspondance de Rome apare în limba 
franceză; totuşi ea va publica, în alte limbi şi potrivit ocazi¬ 
ilor, comentarii şi suplimente de însemnătate particulară” 12 . 

9 Ibidem. 

10 G. Vannoni, Le societâ segrete, cit., p. 258. 

11 G. Vannoni, Ibidem. p. 258-259. 

12 J. Robin, Les societes secretes au rendez-vous de l’Apocalypse, cit., 
p. 105. 

La zece luni după moartea Monsignorului Benigni, are loc 
la Montreux (16 şi 17 Decembrie 1934) Congresul organizat 
de Comitetele de Acţiune pentru Universalitatea Romei , la 
care Ion Moţa ia parte în calitate de reprezentant al Mişcării 
Legionare. Scrisorile pe care cu acel prilej Moţa şi corespon¬ 
dentul său de la Erfurt şi le trimit reciproc ne arată diferenţa 
de perspective a congresiştilor cu privire la chestiunea evre- 
ască. Moţa îi pomeneşte, în special, pe Hoornaert şi 
Mercouris, “care aveau concepţii deplorabile, poate şi de ori¬ 
gine suspectă”, şi pe Somville şi Meyer, “care erau absolut 
sionişti, sută la sută, şi buni cunoscători ai problemei”. Paul 
Hoornaert, de la Legion National Belge , îi distinsese pe 
Evreii “integraţi”, asimilaţi şi leali, de Ereii “internaţionali”, 
agenţi ai masoneriei internaţionale; numai cei din urmă tre¬ 
buiau să fie denunţaţi şi atacaţi. Georgios Mercouris, fost 
ministru şi şef al unei mişcări social-naţionaliste greceşti, 
exprimându-se după o linie de idei împărţăşită de delegaţii 
din Italia, Portugalia şi Austria, se opusese la “orice încerca¬ 
re de a face o declaraţie generală despre Evrei, susţinând că 
era vorba de o chestiune pur interioară, diferită de o ţară la 
alta; deci, în conformitale cu spiritul Congresului, fiecare 
naţie trebuia lăsată să rezolve problema după dorinţa ei” 13 . 
In ce-1 priveşte pe belgianul Somville, de la Ligue corporati¬ 
ve du travail , acesta sprijinise cererea lui Moţa, adică să fie 
făcută de Congres o declaraţie generală despre chestiunea 
evrească; dar şi adăugase că, după părerea sa, soluţia proble¬ 
mei “putea să consiste în a da Evreilor o patrie a lor; prin 
urmare, prezentase posibilitatea să fie concedată Evreilor 
Palestina, ca să-şi poată ‘exprima civilizaţia lor proprie’ ” 14 . 
In sfârşit, Arnold Meyer, şef al Frontului Negru olandez, tre- 


13 M.A. Ledeen, L'intemazionale fascista , Bari 1973, p. 158. 

14 M.A. Ledeen, Ibidem. 

buia să fie într’adevăr reprezentantul unei organizaţii 
“neînsemnate şi obscure” (după cum citim într’un raport tri¬ 
mis lui Ciano în 1935), dacă acest Front rezultă necunoscut 
pentru corespondentul german al lui Moţa. In orice caz, 
“admirabilul domn Somville” şi Arnold Meyer erau “abso¬ 
lut sionişti, sută la sută”, în sensul că pentru ei chestiunea 
evreească putea să fie rezolvată prin transferarea Evreilor din 
ţările europene în Palestina. Era aceeaşi soluţie către care 
păreau să încline uneori legionarii români, când strigau: 
“Pentru Români România, pentru Jidani Palestina!” Dar nu 
trebuie neglijat faptul că de la începutul anilor treizeci 
Mişcarea Legionară a luat o poziţie hotărît antisionistă, 
prin diverse materiale propagandistice fiind salutată lupta 
Arabilor împotriva creerii unui stat evreesc în Palestina. 

Pe de altă parte, cu o lună înainte de Congresul de la 
Montreux se declarase "sionist” şi Benito Mussolini, care 
încă nu intrase pe drumul unei politici mediteraneene 
coerente, adică hotărît proarabe. In timpul unei intrevederi 
cu Nahoum Goldmann, Ducele spusese: ”Dar voi trebuie să 
creaţi un Stat Evreesc. Eu sunt sionist, eu. Asta deja am spus- 
o doctorului Weizmann. Voi trebuie să creaţi un Stat 
adevărat {un veritable Etat), nu ridicola Vatră Naţională care 
v’a fost oferită de Englezi. Eu vă voi ajuta să creaţi un Stat 
Evreesc.” 15 Atât întâlnirile lui Mussolini cu Weizmann şi 
Goldmann cât şi mai strânsele relaţii ale Ducelui cu 
Iabotinski şi sioniştii revizionişti sunt explicate de Renzo De 
Felice în felul următor: ”Cu prosionismul lui din anii 1933- 
1934 şi într’o oarecare măsură şi din primele luni ale lui 1935, 
Mussolini ţintea să devină intermediar între Evrei şi Arabi şi 

15 M. Michaelis, Mussoloni e la questione ebraica , Milano 1982, p. 84. 

A se vedea şi J. Draenger, Nahoum Goldmann , Paris 1956, II, p. 214 

şi urm.; N. Goldmann, Memories, London 1970, pp. 134-5 şi 153-4; 

Renzo De Felice, II fascismo e VOriente, Bologna 1988, p. 310. 

să substituie hegemonia sa celei englezeşti în Palestina 
(moştenind toate dificultăţile şi sarcinile corespondente); pe 
lângă aceasta ţintea să-şi câştige simpatii în Europa şi în 
America, prezentându-se ca ocrotitor al Evreilor (dar fără să 
se expună prea mult, ca să nu şi-i facă duşmani pe Arabi); în 
sfârşit, vroia să mărească tensiunea în Palestina, deci să cre¬ 
eze, o spunem din nou, ulterioare dificultăţi Angliei în unul 
din cele mai nevralgice puncte ale imperiului ei.” 16 In 1935, 
şi Reinhardt Heydrich împărţea Evreii în două grupuri, 
adică sionişti şi susţinători ai asimilării, exprimându-şi prefe¬ 
rinţa către cei dintâi, pentru că "mărturisesc o concepţie 
strict rasială şi prin emigrare contribuiesc la clădirea pro¬ 
priului lor Stat evreesc [...] Urările noastre şi bunăvoinţa 
noastră oficială se află cu ei” 17 . Şi Alfred Rosenberg spunea: 
"Sionismul trebuie să fie viguros sprijinit, ca să fie trans¬ 
ferată în Palestina, în fiecare an, o cotă de Evrei din 
Germania.” 18 

Deci la mijlocul deceniului al patrulea înfiinţarea unui stat 
evreesc în Palestina era dorită atât de cei care considerau 
dăunătoare pentru propriile lor ţări prezenţa numeroaselor 
comunităţi evreeşti şi tindeau către o "curăţire etnică”, cât şi 
de cei care, dorind să lupte împotriva hegemoniei britanice, 
credeau posibilă o politică mediteraneană proevreească şi 
proarabă în acelaşi timp. In primul caz era vorba, evident, de 
o poziţie născută din exasperare; în al doilea caz, de o soco¬ 
teală care vroia să fie machiavelică, dar era pur şi simplu 
greşită. Aceeaşi greşeală a lui Mussolini, de altfel, o va comi¬ 
te URSS, când aceasta va favoriza naşterea aşa-zisului ”Stat 
Israel”, legănându-se în iluzia că va putea face din el o bază 


16 R. De Felice, II fascisco e rOriente, p. 149. 

17 £. Ratier, Les guerriers d y Israel, Paris 1995, p. 78. 

18 £. Ratier, Ibidem. 


13 





prosovietică în Marea Mediteraneană şi un aliat în "răsboiul 
rece” împotriva Occidentului. 

In România, desacordul faţă de "soluţia” sionistă a fost 
manifestat în 1934 de filosoful Nae Ionescu, căruia Ion 
Moţa, mai târziu, i-a încredinţat propriul testament spiritu¬ 
al, înainte de a pleca spre frontul spaniol. In celebra Prefaţă 
la cartea lui Mihail Sebastian De două mii de ani..., Nae 
Ionescu a scris: "Există totuşi o acţiune prin care Evreii au 
încercat să se smulgă soartei lor. E sionismul. încercarea mi 
se pare însă cu totul confuză. Şi acum, ce a vrut Theodor 
Herzl, şi ce vrea sionismul? Să ia Ierusalimului nimbul lui 
mistic, caracterul lui de mit de până acum şi să transforme 
acest oraş într’o capitală de stat cu ministere şi cu siguranţă 
generală? Se poate. Numai că nu s’ar realiza decât o experi¬ 
enţă cu totul trecătoare, cum au fost întotdeauna aşezările 
politice iudaice, iar, pe de altă parte, concretizându-se 
Ierusalimul, s’ar lua Evreilor din împrăştiere singurul centru 
de raliere al lor care le-a făcut posibilă viaţa până astăzi. 
Sionismul este, fără îndoiala, o încercare de a rupe cercul de 
suferinţă al fatalităţii iudaice - dar o încercare care nu poate 
duce decât cel mult la un rezultat: pierderea Evreilor ca 
popor, prin sfărâmarea mitului ierusalimit. Sionismul? 
Sinucidere! Şi asta trebuia să fie o soluţie!" 19 . 

In ce-1 priveşte pe Moţa, acest epistolar ar putea să ne lase 
impresia că el împărţăşea părerea “sioniştilor" Somville şi 
Meyer; dar sigur nu era o părere prosionistă ceeace el expri¬ 
mase cu fermitate deja cu zece ani mai devreme. Intr’adevăr, 
publicând în româneşte Protocoalele înţelepţilor Sionului , 
M Ion I. Moţa, student”, a comentat Introducerea lui Roger 
Lambelin cu următoarea notă de subsol: “Evreii erau 
împărţiţi înainte de răsboi în sionişti şi nesionişti. Cei dintâi 

19 Nae Ionescu, Prefaţă la M. Sebastian, De doua mii de am ..., Bucureşti 

1990, pp. 22-24. 


14 


urmăreau întemeierea domniei jidoveşti asupra lumii, prin 
renaşterea vechei împărăţii jidoveşti a Ierusalimului. Cei din 
urmă voiau acelaşi lucru, însă fără a mai reînvia regatul 
Palestinei, ci rămânând numai risipiţi printre popoarele 
lumii, aşa cum sunt azi. Acum, după răsboi, aproape toţi 
Jidanii sunt ‘sionisti’.” 20 

Deconspirând opţiunea sionistă ca una din cele două tac¬ 
tici ale iudaismului mondial, studentul Ion Moţa s’a ţinut 
departe de cursa în care, la un moment dat, au riscat să cadă 
conducători de stat şi şefi revoluţionari. 

Dar referirea la Protocoale înţelepţilor Sionului ne 
îndeamnă să ne oprim asupra unui episod despre care găsim 
o mărturisire în corespondenţa lui Moţa cu Welt-Dienst : 
procesul de la Berna din 1934-1935. Să reamintim faptele. 
Pe ziua de 13 Iunie 1933 gruparea elveţiană Front National 
distribuia câteva exemplare din a treisprezecea ediţie a 
Protocoalelor , traduse în germană de Theodor Fritsch 21 . 
Făcând apel la o lege confederală care interzicea publicarea şi 
difuzarea de texte obscene, Uniunea Comunităţilor Israelite 
din Elveţia şi Comunitatea israelită din Berna i-au denunţat 
pe Theodor Fischer, director al ziarului Eidgenossen , pe 
muzicianul Silvio Schnell şi pe trei alte persoane. Prima 
şedinţă de tribunal a avut loc în ziua de 16 Noembrie 1933. 
Preşedintele a numit o comisiune compusă din trei experţi: 
profesorul de drept Arthur Baumgarten pentru acuzatori, 
pastorul Miinchmeyer pentru acuzaţi şi scriitorul C. A. 
Loosli ca expert al tribunalului. Dar pastorul Miinchmeyer a 
dispărut în mod misterios, încât la şedinţa din 29 Octombrie 
1934 acuzaţii au trebuit să vină fără expertul lor. Deci 

20 * Protocoalele a înţelepţilor Sionului, traduse direct din ruseşte în 

franţuzeşte şi precedate de o introducere de Roger Lambelin, în 

româneşte de Ion I. Moţa, student, Orăştie 1923, p. 14, nota 1. 

21 Theodor Fritsch, Die zionistischen Protokolle, Leipzig 1920. 

apărarea a cerut o amânare şi şedinţa următoare a fost fixată 
pe 29 Aprilie 1935. “Tinerii prieteni ai noştri din Elveţia au 
încurcat afacerea prosteşte, pentru a ne chema în ajutor 
numai cu cinci zile înainte de şedinţa decisivă”, îi scrie lui 
Ion Moţa corespondentul din Erfurt la data de 28 
Decembrie 1934. In numele “tinerilor prieteni din Elveţia”, 
a fost Ulrich von Roii Gauleiter -ul bernez al Front -ului 
National , cel care a cerut ajutorul Germanilor; dar puţin mai 
târziu, ca să nu fie prea dependent de Reich , von Roii a luat 
legătură şi cu mama consulului general român la Berlin, 
adică cu înstărita prinţesă Caragea, care locuia la Locarno- 
Monti şi patrona activităţile unei “Ligi de apărare ariană” 
înfiinţată de ea însăşi. Deocamdată, pe când acuzaţii îl 
amânau şi Centrul de la Erfurt se străduia cum putea, proce¬ 
sul se apropia de faza finală. La 14 Mai 1935 judecătorul 
Meyer a condamnat pe cei doi acuzaţi principali la o amendă, 
pentru difuzare de literatură obscenă. Recursul acuzaţilor a 
fost judecat de Curtea de Apel din Berna în toamna anului 
1937: la 1 Noembrie decizia pronunţată în primă instanţă a 
fost anulată, pentrucă Protocoalele nu erau literatură 
obscenă. De această hotărîre, Ion Moţa n’a putut să se bucu¬ 
re: în ziua de 13 Ianuarie a aceluiaşi an el căzuse pe câmpul 
de luptă, la Majadahonda. 


Claudio Mutti 

1 a ediţie 


1 a ediţie 


a apărut: 

- Cranii de Lemn , 

Editura Totul pentru Ţara - Sibiu 1936 

- Editura Totul pentru Ţară - Bucureşti 1937 

- Editura Totul pentru Ţară - Bucureşti 1937 

- Editura Mişcării Legionare - Bucureşti 1940 

- Colecţia "Omul Nou a - Salzburg 1951 

- Colecţia "Omul Nou“ - Miinchen 1970 

- Colecţia "Omul Nou“ - Miami Beach, 

[Fia. USA 1992 


In italiană: 

- Ion I. Moţa, L'uomo nuovo , 
Edizioni di Ar - Padova 1978 

In spaniolă: 

- Ion I. Motza, El hombre nuevo , 
Ediciones Ojeda - Barcelona 1999 


1) Testamentul lui Ion Moţa . Colecţia Europa, Miinchen 
7 1992. Au mai apărut apoi 3 ediţii în limba italiană, 
6 ediţii în spaniolă şi 2 ediţii în germană. 

2) Corespondenţa cu Serviciul Mondial [ Welt-Dienst] 
(1934-1936) - [ediţie policopiată], Editura Armatolii, 
Cetatea Eternă [Roma] 1954. 

3) Ion I. Motza, Corrispondenza col Welt-Dienst (1934- 
1936), Edizioni all’insegna del Veltro, Parma 1996. 






Monumentul de la Majadahonda, inaugurat la 13 Septembrie 1970, în memoria eroilor legionari Ion Moţa şi Vasile Marin, 
căzuţi pe frontul spaniol, la 13 Ianuarie 1937, pentru apărarea Creştinătăţii şi pentru mântuirea Neamului Românesc. 
Sanctuar şi loc de pelerinaj pentru legionari şi pentru toţi naţionaliştii din lume. 









